b'\n_START_ARTICLE_\nSistem\n_START_PARAGRAPH_\nSist\xc3\xa9m (iz latinskega (syst\xc4\x93ma), in prej gr\xc5\xa1kega \xcf\x83\xcf\x8d\xcf\x83\xcf\x84\xce\xb7\xce\xbc\xce\xb1 (sust\xc4\x93ma)) je na\xc4\x8drt, red, urejena celota kake doktrine. V znanosti je sistem tudi sestav preprostej\xc5\xa1ih delov, ki je dovolj lo\xc4\x8den od okolice._NEWLINE_Za pojem sistema je zna\xc4\x8dilno, da bodisi zajema vse mo\xc5\xbene elemente (sistem aksiomov), ali pa je dovolj dobro lo\xc4\x8den od okolice, tako, da ga lahko obravnavamo povsem lo\xc4\x8deno, ali pa dolo\xc4\x8dimo nekatere mo\xc5\xbene zunanje vplive._NEWLINE_Pri vsaki teoriji je bistvena dolo\xc4\x8ditev sestavin in meja sistema, ki ga teorija kot model ponazarja. Celote vesolja niti njegovih znatnej\xc5\xa1ih delov v vseh podrobnostih ne moremo zajeti v enotni znanstveni obravnavi; omejiti se moramo glede obsega in/ali stopnje podrobnosti obravnave.'